
REFERAT DE APROBARE
la proiectul de hotărâre privind modificarea unor poziții din inventarul bunurilor care aparțin domeniului privat al comunei Mihai Viteazu, județul Cluj

Potrivit Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, inventarul bunurilor ce aparțin domeniului privat se întocmește și se actualizează de către o comisie special constituiă, condusă de autoritatea executivă ori de o alta persoană împuternicită să exercite atributiile respective, după caz. Inventarul se atestă prin hotărâre a autorității deliberative a fiecarei unități administrativ teritoriale.
Comisia special constituită are obligația să actualizeze inventarul bunurilor care alcătuiesc domeniul privat al unității administrativ teritoriale în termen de cel mult 90 de zile de la modificarea regimului juridic al bunurilor respective. Inventarul bunurilor din domeniul privat al unității administrativ teritoriale se constituie anexă la statutul unității administrativ teritoriale și se actualizează ori de câte ori intervin evenimente de natură juridică și se publica pe pagina de internet a unității administrativ teritoriale.
Întrucat, la nivel de comună, în permanență intervin modificări în structura inventarului bunurilor care aparțin domeniului privat, ocazionate de modificări ale datelor de identificare prin întocmirea de lucrări cadastrale sau recepția unor lucrări, completarea, modificarea, în inventar sau abrogarea unor bunuri, conform articolului 136, 354, 355, 357 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, se inițiază un proiect de hotărârse.
Având în vedere procedurile de înscriere în Cartea Funciară, precum și Raportul de specialitate, s-a constatat că, se impune actualizarea Inventarului bunurilor care alcătuiesc domeniul privat al comunei Mihai Viteazu.

- În urma măsurătorilor efectuate de persoana fizică autorizată de ANCPI să execute lucrări de cadastru, geodezie si cartografie, Olovina Marius s-a constatat că imobilul situat în Loc. Cheia, Com. Mihai Viteazu, jud. Cluj, identificat la poziția nr. 24 din  Inventarul Bunurilor care aparțin Domeniului privat al Comunei Mihai Viteazu aprobat prin HCL nr. 41 din 29.05.2024, are o suprafață totală măsurată de 8649 mp iar suprafața din Inventar este de 5000 mp.
[bookmark: _Hlk202966188]- Totodată, destinația imobilului din Inventarul Bunurilor care aparțin Domeniului privat al Comunei Mihai Viteazu aprobat prin HCL nr. 41 din 29.05.2024 este extravilan însă conform variantei electronice revizuită a intravilanului aferent Planului Urbanistic General al Comunei Mihai Viteazu aprobată prin HCL nr. 51 din 10.07.2024 destinația imobilului se împarte după cum urmează: Intravilan - Suprafața de 1199 mp și Extravilan : Suprafața de 7450 mp
- În același timp conform celor menționate anterior este necesară actualizarea valorii de inventar.

Imobilul cuprins în prezenta hotărâre nu face obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945 – 22 decembrie 1989 și nici în baza Legii nr. 165 din 2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, nu sunt grevate de sarcini şi nu fac obiectul vreunui litigiu.

Pentru cele mai sus expuse, aduc spre dezbatere următorul proiect de hotărâre, care îndeplinește criteriile de oportunitate, legalitate și necesitate cerute de lege.

Art. 1.  Se emite acordul comunei Mihai Viteazu pentru actualizarea imobilului identificat la pozitia nr. 24 din  Inventarul Bunurilor care aparțin Domeniului privat al Comunei Mihai Viteazu aprobat prin HCL nr. 41 din 29.05.2024
a. Actualizarea suprafeței imobilului de la S= 5000 mp la S= 8649 mp suprafață conform măsurătorilor.
b. Actualizarea destinației imobilului din extravilan în Intravilan - Suprafața de 1199 mp și Extravilan : Suprafața de 7450 mp, conform variantei electronice revizuită a intravilanului aferent Planului Urbanistic General al Comunei Mihai Viteazu aprobată prin HCL nr. 51 din 10.07.2024
c. Actualizarea valorii de inventar

Art. 2. Însușirea documentației cadastrale de primă înscriere imobil pentru terenul identificat la poziția nr. 24 din  Inventarul Bunurilor care aparțin Domeniului privat al Comunei Mihai Viteazu

Art. 3. Se mandatează primarul comunei Mihai Viteazu, domnul Olaru Paul-Cristian să semneze, pentru și în numele comunei Mihai Viteazu, anexele necesare depunerii documentației cadastrale prevăzute la Art. 2 la BCPI Turda.

Art. 4. Comisia specială de inventariere a Domeniului privat a comunei Mihai Viteazu constituită potrivit art. 289 alin.(2) si (3) din O.U.G. nr. 57/2019 privind Codul Administrativ, cu modificările și completările ulterioare și ale art. 5 din Anexa la H.G. nr. 392/2020 privind Normele tehnice pentru întocmirea inventarului bunurilor care alcătuiesc Domeniul Privat al comunelor, al oraselor, al municipiilor și al județelor, va asigura actualizarea Inventarului bunurilor care aparțin Domeniului Privat al comunei Mihai Viteazu.

Art. 5. Prezenta hotărâre va fi adusă la îndeplinire de către primar prin compartimentul de specialitate, se comunică, în mod obligatoriu, prin intermediul secretarului comunei, în termenul prevazut de lege, primarului comunei, Prefectului Județului Cluj, și se aduce la cunoștință publică prin afisare.

                                                                                 			Primar 
                                                                            		 	Olaru Paul-Cristian

